****

**Филозофски факултет у Нишу и Департман за француски језик и књижевност организују такмичење за ученике гимназија, средњих и основних школа под називом**

**„La culture française, ça te dit ?“**

Са великим задовољством позивамо ученике и наставнике француског језика на такмичење у знању француског језика и културе. **Циљ овог такмичења је промовисање француског језика и културе, забавног је карактера и посебна припрема није неопходна**. Предвиђено време за такмичарски део је сат времена. Спремили смо занимљиве награде како за првопласиране тако и за њихове школе.

Потребно је да наставници француског језика пријаве своје ученике слањем пријавног листа који се налази у прилогу. Попуњен пријавни лист пошаљите на следећу мејл адресу: natasa.ignjatovic@filfak.ni.ac.rs најкасније до 26.11.2018. за учешће на такмичењу за гимназијалце и средњошколце, односно до 3.12.2018. за основце. Слањем пријавног листа потврђујете долазак и тиме обезбеђујете потврду о учешћу коју вам издаје Филозофски факултет у Нишу.

Добродошли!

**30.11.2018. у 12 сати, сала 204, II спрат**

**Такмичење за ученике треће и четврте године гимназија и средњих школа**

**7.12. 2018. у 12 сати, сала 204, II спрат**

**Такмичење за ученике седмог и осмог разреда основних школа**

**Филозофски факултет**

**Ћирила и Методија 2, Ниш**